
CAPITOLUL I 
DISPOZIȚII GENERALE	

	Art.1. Prevederile prezentului regulament reglementează modul de organizare și funcționare a Biroului Poliție Locale, din cadrul Primăriei com. Nicolae Bălcescu, jud. Bacău și se aplică personalului Poliției Locale organizate în conformitate cu dispozițiile Legii nr. 155/2010 și a Regulamentului cadru aprobat prin H.G.nr.1332/2010.
	Art.2.În baza prezentului regulament Consiliul local Nicolae Bălcescu adoptă, cu respectarea prevederilor Legii nr. 155/2010, hotărâri pentru aprobarea regulamentului de organizare și funcționare a poliției locale, înființată la nivelul com.Nicolae Bălcescu, jud. Bacău. 


CAPITOLUL II
ORGANIZAREA POLIȚIE LOCALĂ NICOLAE BĂLCESCU ȘI CATEGORIILE DE FUNCȚIONARI PUBLICI

	Art. 3. La nivelul comunei Nicolae Bălcescu, poliţia locală se organizează, în condiţiile legii, ca  birou  fără personalitate juridică, în cadrul  UAT Nicolae Bălcescu;
      În cadrul biroului public de poliţie locală se organizează un compartiment  distinct care cuprinde atribuțiile  pe domenii de activitate ,  a poliției locale după cum urmează: 
Compartimentul nr.1  :
    - ORDINE, LINIȘTE PUBLICĂ, PAZA BUNURILOR 
     -CIRCULAȚIA PE DRUMURILE PUBLICE;
    -  DISCIPLINĂ ÎN CONSTRUCȚII SI AFȘAJUL STRADAL
    -  PROTECȚIA MEDIULUI, 
    - ACTIVITATE COMERCIALĂ
   -  EVIDENȚA PERSOANELOR.
	Având în vedere întinderea și problematică specifică com.Nicolae Bălcescu, jud. Bacău, în cele șase domenii date în competența, urmează ca lucrătorii de poliție locală să fie desemnați și să li se stabilească prin fișa postului, ca în zonele de responsabilitate, să desfășoare activități  pe linie de ordine şi linişte publică,pază a bunurilor, domeniul circulaţiei pe drumurile publice, disciplină în construcţii şi afişajul stradal , protecţie a mediului, activitatea comercială  și  atribuţii pe linie de evidenţă a persoanelor.
	Personalul Biroul de Poliţie Locală Nicolae Bălcescu se organizează în schimburi.
Pentru buna desfăşurare a activităţii de către Biroul de Poliţie Locală Nicolae Bălcescu, funcţionează Comisia Locală de Ordine Publică, ca organism de consultare şi propuneri în componenţa aprobată de Consiliul Local  Nicolae Bălcescu,  din care face parte și Șeful Postului de Poliției al comunei Nicolae Bălcescu.
Personalul Biroul de Poliţie Locală Nicolae Bălcescu se compune din funcţionari publici, care ocupă funcţii publice specifice de  politist local. 
Biroul de Poliţie Locală Nicolae Bălcescu este constituit  din :  
- 3 funcții publice de execuție -  denumite  politist local , clasa III , grad profesional  superior;
	Art.4. Funcţiile publice din poliţia locală, inclusiv funcţiile publice specifice de poliţist local, în raport cu nivelul studiilor necesare ocupării, se clasifică după cum urmează:
	a) clasa I cuprinde funcţiile publice pentru a căror ocupare sunt necesare studii superioare de lungă durată, absolvite cu diplomă de licenţă sau echivalent;
	 b) clasa a II-a cuprinde funcţiile publice pentru a căror ocupare sunt necesare studii superioare de scurtă durată, absolvite cu diplomă;
	c) clasa a III-a cuprinde funcţiile publice pentru a căror ocupare sunt necesare studii liceale, respectiv studii medii liceale, finalizate cu diplomă de bacalaureat.
	Funcţionarii publici din poliţia locală numiţi în funcţiile publice prevăzute pentru clasele a II-a şi a III-a pot ocupa numai funcţii publice de execuţie.
	 Art. 5. După nivelul atribuţiilor, funcţionarii publici din cadrul poliţiei locale pot fi:
		a) funcţionari publici de conducere;
		b) funcţionari publici de execuţie.
Funcţionarii publici de conducere, din cadrul Biroul de Poliţie Locală Nicolae Balcescu sunt numiţi, în conformitate cu prevederile <LLNK 11999   188 11 211   0 18>Legii nr. 188/1999,privind Statutul funcţionarilor publici, republicată, cu modificările şi completările ulterioare, în una dintre următoarele funcţii publice:
		a) şef birou;
	Art. 6. Funcţiile publice de execuţie sunt structurate pe grade profesionale astfel:
		a) superior, ca nivel maxim;
		b) principal;
		c) asistent;
		d) debutant.


CAPITOLUL III
SELECTIONAREA, PREGATIREA SI NUMIREA PERSONALULUI POLITIEI LOCALE

	Art. 7. Funcţionarii publici din poliţia locală pot fi numiţi debutanţi sau definitivi, în condiţiile <LLNK 11999   188 11 211   0 18>Legii nr. 188/1999, republicată, cu modificările şi completările ulterioare.
    (2) La terminarea perioadei de stagiu, activitatea funcţionarilor publici debutanţi din poliţia locală se evaluează în conformitate cu procedura de evaluare a activităţii funcţionarilor publici debutanţi.
	Art. 8. La înfiinţarea poliţiei locale, personalul acesteia se preia de la poliţia comunitară, precum şi de la structurile din aparatul de specialitate al primarului, prevăzute de <LLNK 12010   155 10 201   0 18>Legea nr. 155/2010, după caz, cu încadrarea în numărul de posturi aprobat de consiliul local.
	Preluarea personalului potrivit alin. (1) se face pe funcţii publice de aceeaşi categorie, clasă sau acelaşi grad profesional, prin hotărâre a autorităţii deliberative a administraţiei publice locale.
	Art. 9.Funcţiile publice vacante din cadrul poliţiei locale se ocupă potrivit prevederilor <LLNK 11999   188 11 211   0 18>Legii nr. 188/1999, republicată, cu modificările şi completările ulterioare.
    (2) Condiţiile de organizare şi de desfăşurare a concursului sau a examenului se stabilesc prin hotărâre a consiliului local, la propunerea primarului, cu respectarea prevederilor legale în vigoare.
	Art. 10.Personalul contractual din cadrul poliţiei locale care exercită atribuţiile prevăzute la <LLNK 12010   155 10 202   6 37>art. 6 lit. h) din Legea nr. 155/2010 trebuie să îndeplinească şi condiţiile prevăzute la <LLNK 12003   333 10 202  39 30>art. 39 din Legea nr. 333/2003 privind paza obiectivelor, bunurilor, valorilor şi protecţia persoanelor, cu modificările şi completările ulterioare. Angajarea acestuia se face cu respectarea prevederilor <LLNK 12003   333 10 202  40 30>art. 40 din Legea nr. 333/2003, cu modificările şi completările ulterioare.
	Art. 11.Instituţiile de specialitate din cadrul Ministerului Administraţiei şi Internelor în care se desfăşoară programe de formare iniţială prevăzute la <LLNK 12010   155 10 202  18 47>art. 18 alin. (1) şi (2) din Legea nr. 155/2010, numărul cursanţilor şi perioadele în care se realizează aceste programe de formare iniţială, precum şi cuantumul cheltuielilor de şcolarizare/cursant se stabilesc anual prin ordin al ministrului administraţiei şi internelor.
	Pentru stabilirea cadrului organizatoric prevăzut la alin. (1), structura Ministerului Administraţiei şi Internelor cu atribuţii în relaţia cu comunităţile locale centralizează propunerile instituţiilor beneficiare şi prezintă la structura centrală de pregătire de la nivelul Ministerului Administraţiei şi Internelor repartizarea numerică şi pe judeţe a acestor solicitări.
	Programele de formare iniţială sunt structurate pe module, parcurse prin cursuri la zi cu durata de 3 luni.
	Pentru funcţiile publice de conducere, în programele de studiu se prevede obligatoriu un modul de management, cu durata de minimum 30 de ore.
	În urma promovării examenului, poliţiştii locali obţin un certificat de absolvire eliberat în condiţiile legii de către instituţia organizatoare de specialitate, cu menţionarea competenţelor profesionale dobândite, cuantificate în credite transferabile. Certificatele de absolvire sunt tipărite cu antetul Ministerului Administraţiei şi Internelor şi au regimul prevăzut de lege pentru documentele de studii.
	Art. 12. Poliţiştii locali care promovează programele de formare iniţială prevăzute la art. 11 alin. (1) încheie un angajament de serviciu prin care se obligă să lucreze în poliţia locală o perioadă de cel puţin 5 ani de la data promovării examenului.
	Art. 13.La numirea în funcţia publică, funcţionarii publici din poliţia locală depun jurământul de credinţă prevăzut de <LLNK 11999   188 11 211   0 18>Legea nr. 188/1999, republicată, cu modificările şi completările ulterioare.
	Refuzul depunerii jurământului prevăzut la alin. (1) se consemnează în scris şi atrage revocarea actului administrativ de numire în funcţia publică, în condiţiile legii.
	Jurământul de credinţă este semnat de către funcţionarul public din poliţia locală în două exemplare, unul păstrându-se la dosarul personal, iar cel de-al doilea se înmânează semnatarului.
	Prevederile alin. (1)-(3) se aplică şi funcţionarilor publici din poliţia locală proveniţi din rândul poliţiştilor comunitari, în măsura în care nu au depus jurământul prevăzut la art. 23 din Regulamentul-cadru de organizare şi funcţionare a Poliţiei Comunitare, aprobat prin <LLNK 12004  2295 20 301   0 35>Hotărârea Guvernului nr. 2.295/2004.
	Art. 14. Dacă funcţionarului public din poliţia locală numit în funcţia publică îi încetează raporturile de serviciu din motive imputabile acestuia, înaintea expirării perioadei prevăzute în angajamentul de serviciu, se aplică prevederile <LLNK 12010   155 10 202  38 40>art. 38 alin. (4) din Legea nr. 155/2010.


CAPITOLUL  IV
  ATRIBUȚIILE PERSONALULUI POLIȚIEI LOCALE

	Art. 15. Şeful biroului de Poliţiei Locala Nicolae Bălcescu îşi îndeplineşte atribuţiile în mod nemijlocit sub autoritatea şi controlul primarului şi are următoarele atribuţii:
	a) organizează, planifică şi conduce întreaga activitate a poliţiei locale;
	b) întreprinde măsurile necesare pentru încadrarea cu personal corespunzător;
	c) asigură cunoaşterea şi aplicarea întocmai de către întregul personal a prevederilor legale;
	d) răspunde de pregătirea profesională continuă a personalului din subordine;
	e) aprobă planurile de pază întocmite pentru obiectivele din competenţă;
	f) studiază şi propune unităţilor beneficiare de pază introducerea amenajărilor tehnice şi a sistemelor de alarmare împotriva efracţiei;
	g) analizează trimestrial activitatea poliţiei locale şi indicatorii de performanţă stabiliţi de comisia locală de ordine publică;
	h) asigură informarea operativă a consiliului local, a structurii teritoriale corespunzătoare a Poliţiei Române, precum şi a Jandarmeriei Române despre evenimentele deosebite ce au avut loc în cadrul activităţii poliţiei locale;
	i) reprezintă poliţia locală în relaţiile cu alte instituţii ale statului, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice pentru îndeplinirea atribuţiilor stabilite de lege;
	 j) asigură ordinea interioară şi disciplina în rândul personalului din subordine, având dreptul să propună acordarea de recompense şi aplicarea de sancţiuni în condiţiile legii;
	k) propune primarului adoptarea de măsuri pentru eficientizarea activităţii;
	l) asigură măsurile pentru rezolvarea operativă a cererilor, a sesizărilor şi a reclamaţiilor cetăţenilor, în conformitate cu prevederile legale;
	m) organizează şi participă la audienţele cu cetăţenii;
	n) întocmeşte sau aprobă aprecierile de serviciu ale personalului, potrivit competenţei;
	o) coordonează activitatea de evidenţă, aprovizionare, de repartizare, de întreţinere şi de păstrare, în condiţii de siguranţă, a armamentului şi a muniţiei din dotare;
	p) urmăreşte modul de echipare a personalului cu uniforme şi însemnele distinctive de ierarhizare, repartizarea şi utilizarea corespunzătoare a acestora;
	q) întreprinde măsuri de aprovizionare şi menţinere în stare de funcţionare a aparaturii de pază şi alarmare, radiocomunicaţii şi a celorlalte amenajări destinate serviciului de pază şi ordine;
	r) menţine legătura permanentă cu beneficiarii privind modul în care se desfăşoară activitatea de pază, semnalează neregulile referitoare la îndeplinirea obligaţiilor contractuale şi propune măsurile necesare pentru creşterea eficienţei pazei;
	s) analizează contribuţia funcţionarilor publici din poliţia locală la menţinerea ordinii şi liniştii publice, la constatarea contravenţiilor în domeniile prevăzute de lege şi ia măsuri de organizare şi îmbunătăţire a acesteia;
	ş) organizează şi execută controale tematice şi inopinate asupra modului în care sunt îndeplinite atribuţiile de serviciu de către funcţionarii publici din poliţia locală;
	t) organizează sistemul de alarmare a personalului în cazuri deosebite;
	ţ) organizează activităţile de protecţie a muncii, de prevenire şi stingere a incendiilor;
u) participa sau deleaga persoane din cadrul politiei locale la conferintele de        presa 	, briefing- uri in cazul crizelor mediatice sau cazurilor de impact la adresa comunitatii pentru a fi garantat un mesaj ferm si competent catre opinia publica ;
	v)propune si argumenteaza in  comisia locala de ordine publica redimensionarea operationala a Politiei Locale;
	x)sesizează aspectele de competenta altor servicii din primarie si propune pimarului, interventia acestora;
	y)coordoneaza aprovizionarea, repartizarea, intretinerea, utilizarea, pastrarea mijloacetor materiale necesare bunei desfasurari a activitatii Polijie Locale;
	z)răspunde de exercitarea controlului intern si de legalitatea intregii activitati desfasurate de Politia Locala;
	a1)repartizeaza corespondenta si stabileste sarcini pentru rezolvarea operativa a cererilor, sesizarilor si a reclamatiilor cetatenilor, in conformitate cu prevederile legale;
	b1)stabileste reguli cu privire la predarea-primirea armamentului, munitiei si a celorlalte mijloace de interventie, portul si folosirea acestora in timpul serviciului, precum si intretinerea si asigurarea deplinei lor securitati cand nu se afla asupra personalului; 
	c1)întocmește analiza lunară, trimestrială, semestrială și anuală la nivelul serviciului si pregateste toate documentele pentru Comisia Locala de Ordine Publica; 
	d1)participa la intocmirea Planului de Ordine si Siguranta Publica a com.Nicolae Balcescu; 
	e1)participa la elaborarea protocoalelor de cooperare cu Politia, Jandarmeria, serviciile de urgenta, asigurand conlucrarea eficienta cu acestea; 
f1)intocmeste lunar graficile cu serviciile  ce urmeaza a fi executate;
	g1)intocmeste planurile de actiune si sintezele cu rezultatele obtinute, pe care le supune aprobarii;
	h1)participa la asigurarea masurilor de ordine, cu ocazia adunarilor publice, mitingurilor, manifestarilor cultural-artistice si sportive organizate la nivel local;
	i1)coordoneaza patrulele din teren in vederea aplanarii starilor conflictuale, prinderea unor faptuitori, rezolvarea unor cazuri sociale, stabilirea situatiilor de fapt sesizate si rezolvarea acestora;
j1)intocmeste lunar pontajul cu prezenta la serviciu; 
           k1)reglementeaza accesul persoanelor straine si angajatilor proprii in sediul institutiei;
	l1)tine evidenta proceselor-verbale de constatare a contraventiilor intocmite de personalul din subordine si monitorizeaza punerea in executare a amenzilor contraventionale, cu respectarea prevederilor legale in domeniu; 
	m1) evalueaza activitatea lucratorilor la finele anului si propune calificativele;
	n1) ţine evidenţa sancţiunilor contravenţionale aplicate de personalul din subordine;
	o1) întreprinde măsuri eficiente pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense şi sancţiuni corespunzătoare;
	p1 ) asigură instruirea zilnică a poliţiştilor locali cu privire la cunoaşterea situaţiei operative din zona de competenţă.
q1)întocmirea sau reactualizarea planului de ordine şi siguranţă publică al unităţii/subdiviziunii administrativ-teritoriale;
	r1)îndeplineşte orice alte atribuţii stabilite prin lege.
	În exercitarea atribuţiilor ce îi revin, şeful poliţiei locale emite decizii cu caracter obligatoriu pentru întregul personal din subordine.
	Art. 16. Personalul contractual care execută activităţi de pază are următoarele atribuţii specifice:
	a) verifică, în timpul serviciului, locurile şi punctele vulnerabile, existenţa şi starea încuietorilor, a amenajărilor tehnice şi a sistemelor de pază şi alarmare şi ia, în caz de nevoie, măsurile care se impun;
	b) cunoaşte prevederile legale privind accesul în obiective şi regulile stabilite în planurile de pază;
	c) supraveghează ca persoanele cărora li s-a permis accesul în incintă, pe baza documentelor stabilite, să se deplaseze numai în locurile pentru care au primit permisiunea de acces;
	d) nu părăseşte postul încredinţat decât în situaţiile şi condiţiile prevăzute în consemnul postului;
	e) verifică obiectivul încredinţat spre pază, cu privire la existenţa unor surse care ar putea produce incendii, explozii sau alte evenimente grave. În cazul în care acestea s-au produs, ia primele măsuri de salvare a persoanelor şi a bunurilor, precum şi pentru limitarea consecinţelor acestor evenimente şi sesizează organele competente;
	f) în cazul săvârşirii unei infracţiuni flagrante, ia măsuri de predare a făptuitorului structurilor Poliţiei Române competente potrivit legii. Dacă făptuitorul a dispărut, asigură paza bunurilor, nu permite pătrunderea în câmpul infracţional a altor persoane şi anunţă unitatea de poliţie competentă, întocmind totodată proces-verbal cu cele constatate;
	g) face uz de armamentul din dotare numai cu respectarea strictă a prevederilor legale.
	Art. 17. În executarea atribuţiilor prevăzute de lege în domeniul ordinii şi liniştii publice, poliţiştii locali desfăşoară următoarele activităţi:
	a) acţionează în zona de competenţă stabilită prin planul de ordine şi siguranţă publică al unităţii administrativ-teritoriale pentru prevenirea şi combaterea faptelor antisociale, precum şi pentru menţinerea ordinii şi liniştii publice sau curăţeniei localităţii;
	b) intervin la solicitările dispeceratului la evenimentele semnalate prin Serviciul de urgenţă 112, pe principiul "cel mai apropiat poliţist de locul evenimentului intervine", în funcţie de specificul atribuţiilor de serviciu stabilite prin lege şi în limita competenţei teritoriale;
	c) acţionează, în condiţiile <LLNK 12010   155 10 202   6 37>art. 6 lit. k) din Legea nr. 155/2010, pentru depistarea persoanelor şi a bunurilor urmărite în temeiul legii;
	d) participă la executarea măsurilor stabilite în situaţii de urgenţă;
	e) în cazul constatării în flagrant a unei fapte penale, imobilizează făptuitorul, iau măsuri pentru conservarea locului faptei, identifică martorii oculari, sesizează imediat organele competente şi predau făptuitorul structurii Poliţiei Române competente teritorial, pe bază de proces-verbal, în vederea continuării cercetărilor;
	f) conduc la sediul poliţiei locale/structurii Poliţiei Române competente persoanele suspecte a căror identitate nu a putut fi stabilită, în vederea luării măsurilor ce se impun;
	g) verifică şi soluţionează sesizările şi reclamaţiile primite din partea cetăţenilor unităţilor/subdiviziunilor administrativ-teritoriale, legate de problemele specifice compartimentului.
	 h) îndeplinesc orice alte atribuţii stabilite prin lege.
	Art. 18. Aspectele referitoare la modul de elaborare a planului de ordine şi siguranţă publică al unităţii/subdiviziunii administrativ-teritoriale se reglementează prin ordin al ministrului administraţiei şi internelor.
	Art.19. Poliţiştii locali cu atribuţii în domeniul protecţiei mediului desfăşoară următoarele activităţi:
	a) verifică respectarea programului de lucrări privind asigurarea curăţeniei stradale de către firmele de salubritate;
	b) verifică respectarea măsurilor de transportare a resturilor vegetale rezultate de la toaletarea spaţiilor verzi, de către firmele abilitate;
	c) verifică respectarea obligaţiilor privind întreţinerea curăţeniei de către instituţiile publice, operatorii economici, persoanele fizice şi juridice, respectiv curăţenia faţadelor, a locurilor de depozitare a diferitelor materiale, a anexelor gospodăreşti, a terenurilor aferente imobilelor pe care le deţin sau în care funcţionează, a trotuarelor, a rigolelor, a căilor de acces, a parcărilor, a terenurilor din apropierea garajelor şi a spaţiilor verzi;
	d) verifică respectarea normelor privind păstrarea curăţeniei în locurile publice;
	e) veghează la respectarea standardelor şi a normelor privind nivelul de zgomot şi poluarea sonoră;
	f) verifică respectarea normelor privind păstrarea curăţeniei albiilor râurilor şi a cursurilor de ape ce traversează unitatea/subdiviziunea administrativ-teritorială;
	g) veghează la respectarea normelor privind protejarea şi conservarea spaţiilor verzi;
	h) veghează la aplicarea legislaţiei în vigoare privind deversarea reziduurilor lichide şi solide pe domeniul public, în ape curgătoare şi în lacuri;
	i) verifică respectarea prevederilor legale de mediu de către operatorii economici, în limita competenţelor specifice autorităţilor administraţiei publice locale;
	j) constată contravenţii şi aplică sancţiuni contravenţionale pentru încălcarea prevederilor lit. a)-i).
	Art. 20. Poliţiştii locali cu atribuţii în domeniul activităţii comerciale desfăşoară următoarele activităţi:
	a) constată contravenţii şi aplică sancţiuni contravenţionale pentru încălcarea regulilor de comerţ stabilite prin lege, în limita competenţelor specifice autorităţilor administraţiei publice locale
	b) urmăresc dezvoltarea ordonată a comerţului şi desfăşurarea activităţilor comerciale în locuri autorizate de primar în vederea eliminării oricărei forme privind comerţul ambulant neautorizat;
	c)controlează respectarea normelor legale privind comercializarea produselor agroalimentare şi industriale în pieţe, în târguri şi în oboare;
	d)colaborează cu organele de control sanitare, sanitar-veterinare şi de protecţie a consumatorilor, în exercitarea atribuţiilor de serviciu;
	e)controlează modul de respectare a obligaţiilor ce revin operatorilor economici cu privire la afişarea preţurilor;
	f)verifică dacă în incinta unităţilor de învăţământ, a căminelor şi a locurilor de cazare pentru elevi şi studenţi, precum şi pe aleile de acces în aceste instituţii se comercializează sau se expun spre vânzare băuturi alcoolice, tutun;
	g)verifică modul de respectare a normelor legale privind amplasarea materialelor publicitare la tutun şi băuturi alcoolice;
	h)verifică şi soluţionează sesizările şi reclamaţiile primite din partea cetăţenilor, legate de problemele specifice compartimentului.
	Art. 21. Poliţiştii locali cu atribuţii în domeniul disciplinei în construcţii şi afişajului stradal desfăşoară următoarele activităţi:
	a) constată contravenţii în cazul nerespectării normelor privind executarea lucrărilor de construcţii şi stabilesc măsurile necesare intrării în legalitate, în condiţiile legii;
	b) verifică existenţa autorizaţiei de construire şi respectarea documentaţiei tehnice autorizate pentru lucrările de construcţii;
	c) verifică legalitatea amplasării materialelor publicitare;
	d) verifică şi identifică imobilele şi împrejmuirile aflate în stadiu avansat de degradare;
	e) verifică şi soluţionează sesizările şi reclamaţiile primite din partea cetăţenilor, legate de problemele specifice compartimentului.
	Art. 22. Poliţiştii locali cu atribuţii în domeniul evidenţei persoanelor desfăşoară următoarele activităţi:
	a) cooperează în vederea verificării datelor cu caracter personal cu autorităţile administraţiei publice centrale şi locale competente, cu respectarea prevederilor <LLNK 12001   677 10 201   0 18>Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare;
	b) constată contravenţiile date în competenţă şi aplică sancţiunile, potrivit legii;
	c) verifică şi soluţionează sesizările şi reclamaţiile primite din partea cetăţenilor, legate de problemele specifice compartimentului.
	Art. 23. Personalul contractual din cadrul poliţiei locale asigură paza bunurilor şi obiectivelor stabilite de consiliul local, prin hotărâri, cu respectarea prevederilor legale în domeniu.
	Art. 24. Poliţia locală poate asigura, în condiţiile legii, paza transporturilor bunurilor şi a valorilor, constând în sume de bani, titluri de credite, cecuri sau alte înscrisuri de valoare, bijuterii, metale şi pietre preţioase, aparţinând comunei.
	Art. 25.Pe timpul desfăşurării activităţilor de serviciu, pe raza de competență sau în misiuni ordonate, personalul poliţiei locale poate folosi autovehicule cu însemnul distinctiv "POLIŢIA LOCALĂ", urmat de denumirea unităţii/subdiviziunii administrativ-teritoriale din care face parte.     
Literele care compun inscripţia trebuie să fie de culoare neagră, pe fond alb, şi să aibă aceleaşi dimensiuni.
	Însemnele nu trebuie să creeze confuzii cu denumirea altor instituţii sau autorităţi publice şi sunt amplasate pe toate laturile autovehiculului, portiere, portbagaj şi capotă, pentru a fi vizibile din orice poziţie.
	 Autovehiculele de patrulare sunt echipate, în mod obligatoriu, cu dispozitive de iluminare pentru emiterea de semnale speciale de avertizare luminoasă, de culoare albastră şi cu mijloace speciale de avertizare sonoră.
	Art. 26.Personalul poliţiei locale care a făcut uz de armă sau a folosit forta, este obligat să acţioneze imediat pentru a se acorda primul ajutor şi asistenţă medicală persoanelor rănite.
	Personalul poliţiei locale care a făcut uz de armă este obligat să anunţe de îndată cel mai apropiat organ de poliţie din cadrul Poliţiei Române, indiferent dacă au rezultat sau nu victime ori pagube materiale, conform prevederilor <LLNK 12004   295 10 201   0 18>Legii nr. 295/2004 privind regimul armelor şi al muniţiilor, cu modificările şi completările ulterioare.
	Fiecare situaţie în care s-a făcut uz de armă se raportează de urgenţă pe cale ierarhică. De îndată ce este posibil, raportul se întocmeşte în scris.
	Dacă în urma uzului de armă se produce moartea sau vătămarea unei persoane, fapta se comunică de îndată procurorului competent, potrivit legii.
	Art. 27. Atribuţiile personalului, altul decât cel prevăzut în prezentul capitol, încadrat în poliţia locală se stabilesc prin regulamentul de organizare şi funcţionare aprobat de către consiliul local.
	Art.28.Activitatea de contabilitate, control, juridic, resurse umane, protecția muncii, achiziții publice, asigurare logistică, etc., este asigurată de către serviciile specializate din cadrul Primariei com.Nicolae Bălcescu.
	Art.29.Activitatea de secretariat va fi asigurata de catre un lucrător de poliție locală.


CAPITOLUL  V
  ÎNFIINȚAREA ȘI FUNCȚIONAREA DISPECERATULUI ÎN CADRUL SERVICIULUI DE POLIȚIE LOCALĂ

	Art. 30. Poliţia locală poate înfiinţa dispecerat propriu pentru:
	a) coordonarea activităţii personalului propriu şi intervenţia la evenimente, verificarea în baza de date a Ministerului Administraţiei şi Internelor a persoanelor şi autovehiculelor oprite pentru verificări, în condiţiile legii şi ale protocoalelor de colaborare încheiate cu structurile abilitate din cadrul ministerului;
	b) intervenţia la obiectivele asigurate cu pază aflate în proprietatea unităţii administrativ-teritoriale şi/sau în administrarea autorităţilor administraţiei publice locale sau a altor servicii/instituţii publice de interes local.
	Având în vedere numărul redus de personal și faptul că lucrătorii de poliție locală sunt organizați să acționeze pe două schimburi, nu se impune înființarea unui dispecerat.
	Apelurile de la cetateni vor fi preluate de catreseful de serviciu, care va dirija efectivele din teren, functie de faptele sesizate.
Art. 31. Proiectarea, modificarea, instalarea, conectarea şi întreţinerea sistemelor de alarmare la obiectivele asigurate cu pază de către poliţia locală se realizează de către societăţi licenţiate în domeniul sistemelor de alarmare împotriva efracţiei, în condiţiile stabilite de cadrul legal privind paza obiectivelor, bunurilor, valorilor şi protecţia persoanelor.



CAPITOLUL  VI
  MIJLOACELE  DIN DOTARE

	Art. 32. Poliţiştii locali şi personalul contractual din poliţia locală cu atribuţii în domeniul pazei bunurilor şi obiectivelor de interes local au dreptul la uniformă de serviciu de protecţie specifică locului şi condiţiilor de desfăşurare a serviciului, care se acordă gratuit din resursele financiare ale unităţilor/subdiviziunilor administrativ-teritoriale acestora sau din veniturile poliţiei locale, cu personalitate juridică, după caz.
	Articolele din care se compune uniforma şi durata maximă de uzură sunt prevăzute în anexa nr. 1.
	Descrierea uniformei de serviciu, a legitimaţiei de serviciu şi a însemnelor distinctive de ierarhizare ale poliţiştilor locali şi ale personalului contractual cu atribuţii în domeniul pazei bunurilor şi a obiectivelor de interes local sunt prevăzute în anexa nr. 2.
	Uniforma şi însemnele distinctive se poartă în timpul executării serviciului, iar în situaţia în care sediile nu sunt dotate cu vestiare, acestea pot fi purtate şi pe timpul deplasării până la serviciu şi de la serviciu la domiciliu sau la reşedinţă, după caz.
	Art. 33. Procurarea de arme şi muniţii pentru dotarea personalului propriu al poliţiei locale se face în condiţiile <LLNK 12004   295 10 202  68 30>art. 68 din Legea nr. 295/2004, cu modificările şi completările ulterioare, daca situatia o va impune.
	Art. 34. Evidenţele şi modul de păstrare şi asigurare a securităţii armelor şi a muniţiilor deţinute de poliţia locală se realizează în condiţiile <LLNK 12004   295 10 202  68 30>art. 68 din Legea nr. 295/2004, cu modificările şi completările ulterioare, şi ale prezentului regulament.
	Art. 35.Poliţiştii locali cu atribuţii în domeniul asigurării ordinii şi liniştii publice care au obţinut certificatul de absolvire a programului de formare iniţială prevăzut la art. 11 alin. (9) pot fi dotaţi cu arme letale de apărare şi pază sau cu arme neletale destinate pentru autoapărare, în vederea desfăşurării activităţilor specifice, cu aplicarea corespunzătoare a prevederilor <LLNK 12004   295 10 202  69 36>art. 69 şi 70 din Legea nr. 295/2004, cu modificările şi completările ulterioare.
	Personalul contractual care desfăşoară activităţi de pază şi care a fost atestat profesional potrivit prevederilor <LLNK 12003   333 10 201   0 18>Legii nr. 333/2003, cu modificările şi completările ulterioare, poate fi dotat cu arme letale de apărare şi pază sau cu arme neletale destinate pentru autoapărare, în vederea desfăşurării activităţilor specifice, cu aplicarea corespunzătoare a prevederilor <LLNK 12004   295 10 202  69 36>art. 69 şi 70 din Legea nr. 295/2004, cu modificările şi completările ulterioare.
	Art. 36.În exercitarea atribuţiilor de serviciu, poliţiştii locali şi personalul contractual cu atribuţii în domeniul pazei bunurilor şi a obiectivelor de interes local pot purta în timpul serviciului o singură armă din dotare, precum şi cantitatea de cel mult 12 cartuşe.
	Arma prevăzută la alin. (1) poate fi purtată numai de către titular, cu îndeplinirea condiţiilor prevăzute la <LLNK 12004   295 10 202  33 40>art. 33 alin. (3) din Legea nr. 295/2004, cu modificările şi completările ulterioare.	
	Art.37.Odată cu primirea mijloacelor cu acţiune iritant-lacrimogenă, personalul se instruieşte de către şeful nemijlocit asupra modului de predare-primire, purtare şi păstrare, funcţionare, asupra regulilor de mânuire, a condiţiilor legale în care se poate face uz de acestea şi a măsurilor de prevenire şi limitare a accidentelor.
	Art. 38. Personalul care are în dotare mijloace cu acţiune iritant-lacrimogenă, precum şi cel care participă la exploatarea acestor categorii de bunuri materiale este obligat să respecte regulile prevăzute în precizările şi dispoziţiile tehnice specifice, precum şi pe cele stabilite în documentaţia tehnică a fiecărui mijloc în parte. Pe timpul îndeplinirii misiunilor personalul este obligat să manifeste maximum de vigilenţă în scopul înlăturării oricărei posibilităţi de sustragere, înstrăinare sau folosire de către persoane neautorizate ori de producere a unor accidente sau alte evenimente negative.
Art. 39. Mijloacele cu acţiune iritant-lacrimogenă se păstrează în încăperi special destinate, care prezintă o deplină siguranţă şi au amenajate fichete sau lăzi din metal, prevăzute cu un sistem de închidere sigură, încuiate şi sigilate.
	Un rând de chei de la sistemul de închidere a acestor încăperi se păstrează permanent, în plicuri sau cutii sigilate, la seful de serviciu.
	Art. 40. Încăperile destinate păstrării mijloacelor cu acţiune iritant-lacrimogenă trebuie prevăzute cu incuietori sigure  la toate ferestrele şi uşile de acces. 
	Art. 41. Pe timpul cât nu se află asupra poliţiştilor locali şi asupra personalului contractual cu atribuţii în domeniul pazei bunurilor şi a obiectivelor de interes local, mijloacele cu acţiune iritant-lacrimogenă se păstrează în fichete special amenajate sau la seful de serviciu. 
	Art. 42. Distribuirea mijloacelor cu acţiune iritant-lacrimogenă din dotarea personalului poliţiei locale cu drept de utilizare a acestor mijloace de apărare, precum şi retragerea acestora se fac, indiferent de situaţie, pe bază de tichet înlocuitor, semnătură în registrul special destinat şi/sau documente justificative.
	Art. 43.Portul mijloacelor cu acţiune iritant-lacrimogenă din dotarea individuală a personalului este permis numai în interes de serviciu, cu aprobarea şefilor poliţiei locale din care face parte.
	La terminarea misiunii sau a serviciului, mijloacele cu acţiune iritant-lacrimogenă se inchid in fichete cu incuietori sigure.
	Art. 44. Pierderea, sustragerea, înstrăinarea, degradarea sau folosirea abuzivă a mijloacelor cu acţiune iritant-lacrimogenă din dotare constituie evenimente deosebite, abateri de la normele legale, ordinea interioară şi disciplină, care atrag, potrivit legii, după caz, răspunderea materială, disciplinară sau penală.
	Cazurile de pierdere, sustragere, înstrăinare, degradare sau folosire abuzivă a mijloacelor cu acţiune iritant-lacrimogenă se raportează imediat, pe cale ierarhică, iar şefii compartimentelor funcţionale, împreună cu persoanele desemnate, dispun măsuri de cercetare pentru elucidarea completă a cazurilor şi sancţionarea celor vinovaţi, potrivit competenţelor.
	 Art. 45. Şeful serviciului poliţiei locale dispune retragerea  mijloacelor cu acţiune iritant-lacrimogenă din dotarea personalului care se află în cercetare penală, dacă se constată că prezintă pericol pentru siguranţa proprie sau a altor persoane ori în alte situaţii care impun această măsură.
	Art. 46. Poliţia locală care deţine bunuri, valori, suporturi de stocare a documentelor, a datelor şi a informaţiilor secret de stat trebuie să asigure paza, mijloacele mecano-fizice de protecţie şi sistemele de alarmă împotriva efracţiei în locurile de păstrare, depozitare şi manipulare a acestora.
	Art. 47. Normele de dotare cu armament şi mijloace specifice de protecţie a poliţiştilor locali şi a personalului cu atribuţii în domeniul pazei bunurilor şi a obiectivelor de interes local sunt prevăzute în anexa nr. 3.


CAPITOLUL  VII
  DREPTURILE SI RECOMPENSELE CARE SE POT ACORDA POLITISTILOR  LOCALI

	Art. 48.Recompensarea poliţiştilor locali se realizează în scopul recunoaşterii publice în cadrul comunităţii profesionale şi în societate, dacă este cazul, a meritelor celor care se evidenţiază în îndeplinirea atribuţiilor, a misiunilor sau pe timpul acţiunilor organizate în zona de competenţă a poliţiei locale.
	Recompensele au caracter moral sau material, după caz.
	Recompensarea poliţiştilor locali trebuie să se bazeze pe principii care vizează obiectivitatea, echitatea şi principialitatea acordării recompenselor.
	Art. 49. La stabilirea şi acordarea de recompense sau la formularea de propuneri în acest sens se au în vedere următoarele elemente:
	a) comportamentul poliţistului local;
	b) prestaţia profesională generală a poliţistului local şi modul de îndeplinire a atribuţiilor/misiunilor;
	c) efectul motivator pe care recompensarea îl poate produce asupra celorlalţi poliţişti locali;
	d) posibilitatea ca recompensa acordată să determine eficientizarea activităţii poliţistului local.
	Art. 50. Recompensele care se pot acorda poliţiştilor locali sunt următoarele:
	a) ridicarea unei sancţiuni disciplinare aplicate anterior precedă acordarea unei alte recompense. Se acordă pe timpul perioadei cât sancţiunea îşi produce efectele şi determină încetarea imediată a acestora. Se acordă de şeful care a aplicat sancţiunea disciplinară ce urmează a fi ridicată sau de către noul şef care îndeplineşte atribuţiile aceleiaşi funcţii. În situaţia în care poliţistul local a fost mutat, ridicarea sancţiunii se acordă ca recompensă de către şeful care îndeplineşte funcţia similară celui care a aplicat sancţiunea disciplinară;
	b) felicitările - pot fi scrise sau verbale, se acordă pentru îndeplinirea deosebită a atribuţiilor şi a misiunilor şi se aduc la cunoştinţă individual sau în faţa personalului;
	c) titlurile de onoare - se conferă poliţiştilor locali pentru acte de eroism, curaj deosebit, devotament şi pentru merite deosebite în îndeplinirea unor atribuţii sau a unor misiuni;
	d) însemnele onorifice, de tipul ecusoanelor, al insignelor sau altele asemenea, şi diplomele de merit - se acordă pentru obţinerea de rezultate foarte bune la absolvirea unor cursuri, competiţii sportive, manifestări cultural-artistice şi sociale cu prilejul unor aniversări şi la finalizarea unor acţiuni/misiuni;
	e) recompensele materiale - se acordă poliţiştilor locali care s-au evidenţiat prin obţinerea de rezultate exemplare în activitate, în conformitate cu legea-cadru privind salarizarea unitară a personalului plătit prin fonduri publice.
	Art. 51. Modalitatea de acordare a asistenţei juridice, precum şi cuantumul acesteia se stabilesc prin regulamentul de organizare şi funcţionare aprobat prin hotărâre a autorităţii deliberative, la propunerea primarului.
	Art. 52.Poliţiştii locali au dreptul la despăgubiri de viaţă, de sănătate şi de bunuri, pentru daunele suferite în exercitarea atribuţiilor de serviciu.
	Asigurarea despăgubirilor prevăzute la alin. (1) implică acordarea unor sume de bani pentru poliţiştii locali sau, în cazul decesului, pentru familiile acestora, în situaţia producerii riscurilor specifice activităţii de poliţie locală.
	Art. 53.Despăgubirile se acordă, în limita bugetului aprobat de consiliul local, pentru următoarele categorii de riscuri:
	a) rănirea poliţistului local;
	b) invaliditate de gradul I;
	c) invaliditate de gradul II;
	d) invaliditate de gradul III;
	e) deces;
	f) prejudicii aduse bunurilor.
	În sensul alin. (1), termenii şi expresiile de mai jos au următoarele semnificaţii:
	a) poliţist local rănit - poliţistul local supus în timpul sau în legătură cu exercitarea atribuţiilor de serviciu, independent de voinţa lui, efectelor unor cauze vătămătoare, în urma cărora îi este afectată integritatea anatomică şi/sau funcţională a organismului;
	b) poliţist local invalid - poliţistul local rănit clasat inapt pentru îndeplinirea atribuţiilor de serviciu de către comisiile de expertiză medicală şi evaluare a capacităţii de muncă;
	c) poliţist local decedat - poliţistul local care şi-a pierdut viaţa în urma unui accident, în timpul sau în legătură cu exercitarea atribuţiilor de serviciu;
	d) bun - construcţii cu destinaţia de locuit pentru poliţist şi familia sa, precum şi anexele acestora, vehicule aflate în proprietatea sau folosinţa poliţistului.
	Art. 54. Despăgubirile acordate în situaţia producerii riscului prevăzut la art. 57 alin. (1) lit. a) acoperă, în limita bugetului aprobat de consiliul local, toate cheltuielile legate de:
	a) tratamentul în ţară sau în străinătate, în cazul în care acesta nu poate fi efectuat în ţară;
	b) tratamentul de recuperare în unităţi medicale din ţară sau din străinătate;
	c) protezele, ortezele şi alte dispozitive medicale de profil din ţară sau din străinătate;
	d) transportul dus-întors până la/de la unitatea medicală care va asigura efectuarea tratamentului, atât pentru poliţistul local, cât şi pentru însoţitor, când situaţia o impune.
	În situaţia producerii şi a unuia dintre riscurile prevăzute la art. 57 alin. (1) lit. b)-d), poliţistului local i se acordă, în limita bugetului aprobat de consiliul local, şi despăgubiri în sumă de până la:
	a) 10.000 euro, echivalentul în lei la data plăţii - pentru invaliditate de gradul I;
	b) 8.000 euro, echivalentul în lei la data plăţii - pentru invaliditate de gradul al II-lea;
	c) 6.000 euro, echivalentul în lei la data plăţii - pentru invaliditate de gradul al III-lea.
	Despăgubirea acordată în situaţia producerii riscului prevăzut la art. 57 alin. (1) lit. e) constă într-o sumă de până la 20.000 euro, echivalentul în lei la data plăţii, şi se plăteşte familiei poliţistului local decedat.
	Despăgubirea acordată în situaţia producerii riscului prevăzut la art. 57 alin. (1) lit. f) nu poate depăşi suma necesară pentru aducerea bunului în starea iniţială sau înlocuirii acestuia în caz de distrugere.
	Art. 55.Despăgubirile acordate în baza prezentului regulament constituie forme de sprijin cu destinaţie specială.
	Despăgubirile prevăzute la art. 58 se acordă pentru fiecare eveniment asigurat în parte.
	Despăgubirile prevăzute la art. 58 alin. (4) nu se acordă în cazul în care prejudiciul prevăzut la art. 57 alin. (1) lit. f) este acoperit parţial sau în totalitate ca urmare a existenţei unei asigurări în sistemul privat.
	Art. 56. Pentru toate sumele de bani plătite ca despăgubiri în temeiul prezentului regulament, autorităţile administraţiei publice locale vor iniţia demersuri pentru recuperarea sumelor plătite de la persoanele care se fac vinovate de producerea prejudiciilor.


CAPITOLUL VIII
 RAPORTURILE DE MUNCA/SERVICIU

	Art.57.Raporturile de munca/serviciu, sunt reglementate de respectarea stricta a prevederilor Legii nr.53/2003-Codul Muncii,  a Hotărârii nr.611/2008 –republicată, pentru aprobarea normelor privind organizarea şi dezvoltarea carierei funcţionarilor publici și Ordonanței de Urgență 57/2019 privind Codul administrativ;

	CAPITOLUL IX
 DREPTURILE SI OBLIGATIILE PERSONALULUI POLITIEI LOCALE

		DREPTURILE FUNCTIONARILOR PUBLICI
	Art.58. Functionarul  public are urmatoarele drepturi: 
a) [bookmark: Pg30]să i se garanteze dreptul la opinie: este interzisă orice discriminare între funcținării publici pe criterii politice, sindicale, religioase, etnice, sex, stare materiala, origine sociala sau de orice alta natura. 
b) să i se garanteze dreptul la asociere sindicală în condițiile legii. Cei interesați pot, în mod liber, să înfiinteze organizații sindicale, să adere la ele și să exercite orice mandat în cadrul acestora; 
c) să se asocieze în organizații profesionale sau în alte organizații având ca scop reprezentarea intereselor proprii, promovarea pregătirii profesionale și protejarea statutului lor; 
d) să își exercite dreptul la grevă în condițiile legii; 
e) pentru activitatea depusă, funcționarii publici au dreptul la salariu, care se compune din salariu de bază, sporuri și indemnizații;
f) funcționarii publici care, potrivit legii, sunt obligați să poarte uniforma în timpul serviciului, o primesc gratuit;
g) să beneficieze, în condițiile legii, de concediu de odihnă, concedii medicale și alte concedii; 
h) să beneficieze de indemnizația de concediu de odihnă, calculată în condițiile legii; 
i) în perioada concediilor de boală, a concediilor de maternitate și a celor pentru creșterea și îngrijirea copiilor, raporturile de serviciu nu pot înceta și nu pot fi modificate decât din inițiativa funcționarului public în cauză; 
j) să beneficieze de condiții normale de muncă și igienă, de natură să le ocrotească sănătatea și integritatea fizică;
k) pentru motive de sănătate, funcționarilor publici li se poate aproba, în mod excepțional, schimbarea compartimentului în care își desfasoară activitatea, cu păstrarea gradului, clasei și treptei avute; schimbarea se poate face numai dacă funcționarul public în cauză este apt profesional să îndeplinească noile atribuții ce îi revin; 
l) să beneficieze de pensii, precum și de celelalte drepturi de asigurări sociale de stat potrivit  legii;
m) în caz de deces a funcționarului public, membrii familiei care au, potrivit legii, dreptul la pensie de urmaș, primesc pe o perioada de trei luni echivalentul salariului de bază din ultima lună de activitate a funcționarului public decedat; în cazul în care decizia de pensie de urmaș nu a fost emisă din vina instituției publice în termen de trei luni de la data decesului, acesta va achita în continuare drepturile salariate ce se cuveneau funcționarului public decedat până la emiterea deciziei de pensie de urmaș; 
n) să beneficieze în exercitarea atribuțiilor de protecție a legii; să i se asigure protecția împotriva amenințărilor, violențelor, faptelor de ultraj cărora le-ar putea fi victimă în exercitarea funcției sau în legatură cu aceasta; 
o) să primească despăgubiri de la instituție în situația în care acesta a suferit, din culpă instituției publice, un prejudiciu material în timpul îndeplinirii atribuțiilor de serviciu; 
p) polițiștii locali au dreptul la despăgubiri de viață, de sănătate și de bunuri pentru daunele suferite în exercitarea atribuțiilor de serviciu în termenii și condițiile prevâzute de dispozițiile art. 66-70 din H.G. 1332/2010. 

OBLIGAȚIILE FUNCȚIONARILOR PUBLICI:
	
Art.59 – Funcționarul public are următoarele obligații specifice: 
a) să-și însușească prevederile Regulamentului de Organizare și Funcționare pentru compatimentul din care face parte, ale Regulamentului Intern, sarcinile și responsabilitățile prevâzute în fișa postului; 
b) [bookmark: Pg31] să-și însușească și să respecte prevederile Codului de conduită a funcționarilor publici;
c) să-și îndeplinească cu profesionalism, loialitate, corectitudine și în mod conștiincios îndatoririle de serviciu și să se abțină de la orice faptă care ar putea aduce prejudicii autorității sau instituției publice; 
d) să se abțină de la exprimarea sau manifestarea convingerilor lor politice în exercitarea atribuțiilor ce le revin ;
e) să îndeplinească atribuțiile ce le revin din funcția publică pe care o dețin, precum și atribuțiile ce le sunt delegate; 
f)  să se conformeze dispozițiilor date de superiorii ierarhici, cu excepția cazurilor în care apreciază ca aceste dispoziții sunt ilegale. În asemenea cazuri funcționarul public are obligația să motiveze în scris refuzul îndeplinirii dispoziției primite. Dacă superiorul ierarhic a emis dispoziția, formulată în scris, funcționarul public este obligat să o execute, cu excepția cazului în care aceasta este vădit ilegală. 
g) Funcționarul public are îndatorirea să aducă la cunoștință superiorului ierarhic al persoanei care a emis dipoziția astfel de situații; 
h) să păstreze secretul de stat și secretul de serviciu, in conditiile legii; 
i) sa pastreze confidentialitatea in legatura cu faptele, informatiile sau documentele de care iau cunostinta in exercitarea functiei publice, cu exceptia informatiilor de interes public; 
j) sa rezolve lucrarile repartizate de seful nemijlocit; 

	DREPTURILE ȘI OBLIGAȚIILE POLIȚISTULUI LOCAL 

	Art.60. În exercitarea atribuțiilor ce îi revin, potrivit legii, politistul local are urmatoarele drepturi: 
	a) să efectueze control preventiv asupra persoanei și/sau bagajului acesteia în următoarele situații: există indicii clare că s-a săvărșit, se săvărsește sau se pregătește săvărșirea unei infracțiuni sau persoana participă la manifestări publice organizate în locuri în care este interzis accesul cu arme, produse ori substanțe periculoase; 
b) să invite la sediul Poliției Locale persoanele a caror prezență este necesară pentru îndeplinirea atribuțiilor, prin aducerea la cunoștință, în scris, a scopului și a motivului invitației; 
	c) să solicite sprijinul cetățenilor pentru identificarea, urmărirea și prinderea persoanelor care au comis fapte de natură penală sau contravențională; 
	d) să poarte și să folosească, în condițiile prezentei legi și numai în timpul serviciului, armamentul,   muniția   și   celelalte   mijloace   de   apărare   și   intervenție   din   dotare; 
	e) să circule gratuit, pe baza legitimației de serviciu, în timpul serviciului, în zona de competență, cu mijloacele de transport în comun, locale, pentru executarea unor misiuni care nu pot fi îndeplinite altfel; 
	f) să folosească forța, în condițiile legii, proporțional cu starea de fapt care justifică utilizarea acesteia, in cazul nerespectarii dispozitiilor pe care le-a dat in exercitarea atributiilor de serviciu; 
	g) să legitimeze și să stabilească identitatea persoanelor care încalcă dispozițiile legale ori sunt indicii ca acestea pregătesc sau au comis o faptă ilegală; 
	h) să conducă la sediul Poliției Locale sau al unităților/ structurilor teritoriale ale Poliției Române pe cei care prin acțiunile lor periclitează integritatea corporală, sănătatea sau viața persoanelor, ordinea publică ori alte valori sociale, precum și persoanele suspecte de săvârșirea unor fapte ilegale, a câror identitate nu a putut fi stabilită în condițiile legii. 
Verificarea situației acestor categorii de persoane și luarea măsurilor legale, după caz, se realizează în cel mult 12 ore din momentul depistării, ca masură administrativă. 
[bookmark: Pg32]Pentru exercitarea atribuțiilor de serviciu, politiștii locali au acces, în condițiile legii, la bazele de date ale Ministerului Administrației și Internelor. În acest scop, Poliția Locală sau unitatea/subdiviziunea administrativ-teritorială, după caz, și structurile abilitate din cadrul Ministerului Administrației și Internelor încheie protocoale de colaborare în care se reglementează infrastructura de comunicații, măsurile de securitate, protecție și de asigurare a confidențialității datelor, nivelul de acces și regulile de folosire. 
	Art.61.   În    exercitarea    atribuțiilor   de serviciu, politistul local este    obligat:
	a) să respecte drepturile și libertățile fundamentale ale cetățenilor, prevâzute de Constituția României, republicată  și de Convenția pentru apărarea drepturilor omului și a libertăților fundamentale; 
b) să   respecte   principiile   statului   de   drept   și   să   apere   valorile   democrației; 
	c) să respecte prevederile legilor și ale actelor administrative ale autorităților administrației publice centrale și locale; 
	d) să respecte și să aducă la îndeplinire ordinele și dispozițiile legale ale șefilor ierarhici; 
	e) să   respecte   normele   de   conduită   profesională   și   civică   prevâzute   de   lege; 
	f) să își decline, în prealabil, calitatea și să prezinte insigna de polițist și legitimația de serviciu, cu excepția situațiilor în care rezultatul acțiunii este periclitat. La intrarea în acțiune sau la începutul intervenției ce nu suferă amănare, polițistul local este obligat să se prezinte, iar după încheierea oricărei acțiuni sau intervenții să se legitimeze și să declare funcția și unitatea de poliție locală din care face parte; 
	g) să intervină și în afara orelor de program, în limita mijloacelor aflate la dispoziție, pentru exercitarea atribuțiilor de serviciu, în raza teritorială de competență, când ia la cunoștință de existența unor situații care justifică intervenția sa; 
	h) să se prezinte de îndată la sediul Poliției Locale sau acolo unde este solicitat, în situații de catastrofe, calamități ori tulburări de amploare ale ordinii și liniștii publice sau alte asemenea evenimente, precum și în cazul instituirii starii de urgență ori a stării de asediu sau în caz de mobilizare și de râzboi; 
	i) să respecte secretul profesional, precum și confidențialitatea datelor dobândite în timpul desfășurării activității, în condițiile legii, cu excepția cazurilor în care îndeplinirea sarcinilor de serviciu, nevoile justiției sau legea impun dezvăluirea acestora; 
	j) să manifeste corectitudine în rezolvarea problemelor personale, în așa fel încât să nu beneficieze și nici să nu lase impresia că beneficiază de datele confidențiale obtinute in calitatea sa oficiala. 
	k) pentru activitatea prestată polițistul local trebuie să efectueze raport săptămănal.

Art.62 Polițistului local îi este interzis: 
	a) să facă parte din partide, formațiuni sau organizații politice ori să desfășoare propagandă în favoarea acestora; 
	b) să   exprime   opinii   sau   preferințe   politice   la   locul   de   muncă   sau   în   public; 
	c) să participe la mitinguri, demonstrații, procesiuni sau orice alte întruniri cu caracter politic; 
d) să adere la secte, organizații religioase sau la orice alte organizații interzise de lege; 
	e) să efectueze, direct sau prin persoane interpuse, activități de comerț ori să participe la administrarea sau conducerea unor operatori economici, cu excepția calității de acționar; 
	f) să exercite activități de natură să lezeze onoarea și demnitatea polițistului local sau a instituției din care face parte; 
	g) să dețină orice altă funcție publică sau privată pentru care este salarizat, cu excepția funcțiilor didactice din cadrul instituțiilor de învățământ, a activităților de cercetare științifică și creație literar-artistică; 
	h) să participe la efectuarea oricărei forme de control în vreo entitate publică sau privată, în cazul în care, direct ori prin intermediari, este implicat sau are interese de natură contrară activității specifice de poliție; 
[bookmark: Pg33]	i) să provoace suferințe fizice sau psihice unor persoane, în scopul obținerii de la acestea ori de la o terță persoană de informații sau mărturisiri; 
j) să primească, să solicite, să accepte, direct sau indirect, ori să facă să i se promită, pentru sine sau pentru alții, în considerarea calității sale oficiale, daruri ori alte avantaje; 
	k) să rezolve cereri care nu sunt de competența sa ori care nu i-au fost repartizate de șefii ierarhici sau să intervină pentru soluționarea unor asemenea cereri, în scopurile prevazute la lit. j); 
	I) să colecteze sume de bani de la persoane fizice sau juridice; 
	m) să redacteze, să imprime sau să difuzeze materiale ori publicații cu caracter politic, imoral sau ilegal. 
 Polițistul local cu funcție de conducere răspunde pentru ordinele și dispozițiile date subordonaților. El este obligat să verifice dacă acestea au fost transmise și înțelese corect și să controleze modul de aducere la îndeplinire. 
	Polițistul local cu funcție de conducere este obligat să sprijine propunerile și inițiativele motivate ale personalului din subordine, în vederea îmbunătățirii activității Poliției Locale în care își desfășoara activitatea, precum și a calității serviciilor publice oferite cetățenilor. 
Polițistul local răspunde, în condițiile legii, pentru modul în care își exercită atribuțiile de serviciu. Încălcarea de către polițistul local a atribuțiilor de serviciu angajează răspunderea sa disciplinară, patrimonială, civilă sau penală, după caz, potrivit legii. 
Polițistul local are obligația să se abțină de la orice faptă care ar putea aduce prejudicii persoanelor fizice sau juridice ori prestigiului Poliției Locale și/sau autorităților publice.
Art.63. În îndeplinirea atribuțiilor prevâzute de prezenta lege, personalul Poliției Locale își exercită competența pe raza unității administrativ-teritoriale unde își desfășoară activitatea. 
	Art.64. Pentru contribuții deosebite la aparărarea ordinii și liniștii publice, a drepturilor și a libertăților fundamentale ale cetățenilor și la prevenirea faptelor antisociale, pentru îndeplinirea exemplară a atribuțiilor de serviciu, politiștilor locali li se pot acorda recompense morale sau materiale, în condițiile stabilite prin Regulamentul-cadru de organizare și funcționare a Poliției Locale. 
	
		Obligații ale întregului personal al Poliției Locale 

	Art.65. - Ambelor categorii de personal le revin urmatoarele obligatii comune: 
	1. să-și 	însușească prevederile Regulamentului de Organizare și Funcționare, Regulamentului de Ordine Interior sarcinile și responsabilitățile prevâzute în fișa postului; 
	2.să respecte programul de lucru și să se prezinte la serviciu în deplină capacitate de muncă, pentru a putea executa în bune condiții sarcinile ce-i revin; 
	3. să se prezinte la serviciu în condiții corespunzătoare pentru îndeplinirea îndatoririlor ce le revin, să nu introducă și să nu consume băuturi alcoolice în unitate și în afara acesteia. Politiștii locali cu funcții de conducere pot dispune efectuarea testării alcooltest prin sondaj sau atunci când există suspiciuni rezonabile ca personalul din subordine, aflat în timpul serviciului a consumat băuturi alcoolice; 
	4. refuzul personalului Poliției Locale de a fi testat alcooltest cu aparat specific, constituie abatere disciplinară,  iar incapacitatea efectuării testului  impune efectuarea controlului medical în vederea stabilirii stării de sănătate (apt/inapt medical); 
	5. să conducă în timpul serviciului numai autoturismele Poliției Locale pe care sunt repartizați, conform Buletinului posturilor, fiind interzisă cu desăvărșire folosirea mașinilor proprietate personală sau care nu aparțin instituției (conducerea sau statul în acestea); 
	6. informarea șefului nemijlocit sau primarului în cel mult 12 ore de la eliberarea certificatului de concediu medical și comunicarea perioadei de concediu medical, acordată, precum și prezentarea certificatului de concediu medical cel mai târziu la data de 5 ale lunii următoare celei pentru care a fost acordat; 
	7. completarea cererii de concediu de odihnă/creșterea copilului/eveniment familial deosebit/recuperare ore suplimentare cu 3-5 zile înainte de data plecării și prezentarea spre aprobare șefului nemijlocit; 
[bookmark: Pg35]	8. politiștii locali care efectuează serviciul de patrulare terestru/auto din cadrul Biroului de Poliție Locală au obligația ca la intrarea în serviciu să ia în primire și să poarte permanent asupra lor stațiile de lucru sau telefonul de serviciu; 
	9. să întocmească corect și complet procesele verbale de contravenție, cu respectarea prevederilor O.G.nr. 2/2001 privind regimul juridic al contravențiilor; 
	10. anularea proceselor verbale de contravenție de către instanța judecătorească (Judecătoria Bacău, Tribunalul Bacău) datorită lipsei mențiunilor obligatorii prevâzute de O.G. 2/2001 și care conduc la daune în patrimoniul instituției (ca și cheltuieli de judecată), atrage pe lângă cercetarea disciplinară și imputarea prejudiciului stabilit prin hotărâre definitivă; 
	11.să nu părăsească locul de muncă sau varianta de patrulare fără aprobarea șefului nemijlocit; 
	12. politiștii locali vor avea permanent asupra lor pe timpul efectuării serviciului 	- agenda de serviciu 	- numerotată și înregistrată, având obligația prezentării acesteia la solicitarea persoanelor cu funcții de conducere și drept de control; 
	13. să păstreze ordinea și disciplina la locul de muncă; 
	14. pe toata perioadă programului de lucru, angajații sunt obligați să respecte regula purtării ecusonului; 
	15. să înștiinteze Compartimentul Juridic și Resurse Umane, despre orice modificare a datelor personale (inclusiv cu caracter familial) sau dacă s-a dispus trimiterea în judecată pentru săvârșirea unor infracțiuni prevăzute de art. 54 lit.h din Legea 188/1999, intervenite ulterior angajării lui în instituție; 
16. să utilizeze cu grija și răspundere echipamentele de birou, mijloacele de transport și toate celelalte mijloace materiale încredințate în vederea realizării obiectului de activitate și să reducă consumurile de materiale și energie, prin evitarea risipei și a pierderilor sub orice formă; 
	17. să nu instaleze pe PC-urile Poliției Locale produse software pentru care nu există licență de utilizare; 
	18. să nu dezinstaleze sau să mute echipamentele de tehnică de calcul fără informarea și acceptul compartimentului de specialitate; 
	19. să utilizeze aplicațiile informatice de gestiune a datelor care fac parte din sistemul informatic integrat al instituției; 
	20. să realizeze norma de muncă, atribuțiile și lucrările încredințate în termenul stabilit, la nivelul calitativ cerut de actele normative și de cerințele specifice fiecărei lucrări; 
	21. să execute în caz de necesitate și alte lucrări/activitătăți, indiferent de calitatea pe care o are (prin dispoziția legală a sefului ierarhic sau prin cuprinderea acestora în fișa postului - ca activitate permanentă sau ocazională); 
	22. să asigure la sfârșitul programului, în locuri special amenajate sau în dulapuri încuiate, după caz, mijloacele tehnice și echipamentele primite în gestionare, conform reglementărilor în vigoare, luând măsurile prevăzute de lege în ceea ce privește asigurarea securității patrimoniului instituției; 
	23. să asigure păstrarea în deplină siguranță (sub cheie) în dulapuri și/sau fișete, la sfârșitul programului, a documentelor de lucru. La terminarea programului de lucru, angajații au obligația de a verifica întreruperea luminii electrice, scoaterea de sub tensiune a aparatelor, închiderea ferestrelor, încuierea ușilor și depunerea cheilor la locurile indicate; 
	24. să păstreze curățenia la locul de muncă și în toate spațiile din instituție; 
	25. să propună ierarhic, orice masură pe care ar considera-o utilă pentru o mai bună funcționare a compartimentului respectiv sau a instituției în ansamblu; 
[bookmark: Pg36]	26. să dea dispoziții clare și precise 	(ca salariat cu funcții de conducere la nivelul compartimentelor) și să asigure condițiile necesare pentru executarea și respectarea obligațiilor, controlând sistematic modul în care acestea sunt aduse la îndeplinire; 
	27. să se supună verificărilor și controalelor inopinante realizate de instituțiile și persoanele care au acest drept stabilit prin lege privind consumul de alcool si substantelor psihotrope (produse etnobotanice) care prin consumul acestora ar limita capacitatea de lucru al personalului, starea operativă a misiunilor și siguranța obiectivelor; examenelor profesionale, de autorizare, verificărilor semestriale, medicale, etc., prevăzute în regulamentul institutiei; 
	28. să respecte normele de protecție a muncii și a situațiilor de urgență; 
	29. să participe lunar la ședințele de pregătire profesională, fizică, SSM și SU, iar la sfârșitul anului să susțină testarea finală pe aceste linii, testarea la cunoașterea regulilor de circulație (conducătorii auto), precum și tragerea cu armamentul din dotare (cei cu aviz portarmă). 

CAPITOLUL X
PATRIMONIUL, SOLUȚIONAREA DREPTURILOR ȘI OBLIGAȚIILOR NĂSCUTE DIN CONTRACTE

	Art. 66. Poliţia locală aparține de unitatea administrativ-teritorială în care aceasta se organizează ca instituţie publică de interes local fără personalitate juridică.
 	Art. 67. Asigurarea tehnico-materială a poliţiei locale la nivelul unităţii administrativ-teritoriale se realizează conform reglementărilor  Comunei Nicolae Bălcescu, stabilite prin hotărâri ale consiliului local.
Art. 68. Drepturile şi obligaţiile prevăzute la alin. (1) se preiau de către Primăria Nicolae Bălcescu.
	

CAPITOLUL  IX
DISPOZITII FINALE

	Art. 69. Șeful de birou, pe baza atribuțiilor cuprinse în prezentul regulament, va stabili sau completa, după caz, prin fișa postului, sarcinile de serviciu pentru fiecare post în parte. 
	Art.70. Permanent șeful biroului va studia, analiza și propune măsuri pentru eficientizarea activității instituției. 
	Art.71. Furnizarea datelor legate de activitatea instituției se face numai cu aprobarea primarului comunei Nicolae Bălcescu sau a persoanei rămase la 
comandă, prin purtatorul de cuvânt al instituției sau lucrătorului desemnat de conducerea primăriei;
	Art. 72. Pentru îmbunătățirea activității instituției, în funcție de evoluția situației operative de pe raza comunei, șeful Biroului de poliție Locală, poate propune emiterea  unor dispoziții de zi, dar numai cu respectarea legilor în vigoare și în legatură cu serviciul. 
	Art.73. Prezentul regulament poate fi modificat în funcție de necesități și cerințe de câtre Șeful biroului de poliție locală.
  Anexele nr. 1-3 fac parte integrantă din prezentul regulament.


								ANEXA  1 la Regulament

Articole din care se compune  uniforma polițiștilor locali  cu atribuții în domeniul pazei bunurilor și a obiectivelor de interes local  și durata maximă de uzură

	Nr. Crt.
	Denumirea articolului
	Durata maximă de uzură
-an - 

	1
	Costum de vară
	2

	2
	Costum de iarnă
	3

	3
	Sapcă pentru costum de vară
	2

	4
	Sapcă pentru costum de iarnă
	3

	5
	Basc
	2

	6
	Șepcuță cu cozoroc
	2

	7
	Pălărie(femei)
	2

	8
	Caciulă
	3

	9
	Cravată
	1

	10
	Fular
	3

	11
	Camasă 
	1/2

	12
	Camasă-bluză
	1

	13
	Scurtă de vânt
	2

	14
	Pulover
	2

	15
	Costum de intervenții de vară 
	2

	16
	Costum de intervenții de iarnă
	2

	17
	Pelerină de ploaie
	3

	18
	Geacă/Scurtă îmblănită
	3

	19
	Manuși din piele
	3

	20
	Pantofi de vară de culoare neagră
	1

	21
	Pantofi de iarnă de culoare neagră 
	2

	22
	Ghete/bocanci din piele de culoare neagră
	2

	23
	Centură din piele
	6

	24
	Curea din piele 
	6

	25
	Portcarnet 
	6

	26
	Portbaston din piele 
	6

	27
	Emblemă pentru șapcă ,barc,caciulă, pălărie și șepcuță
	1

	28
	Ecuson 
	1

	29
	Insignă pentru piept
	1

	30
	Epoleți 
	

	31
	Portcatușe din piele 
	6

	32
	Fes 
	1

	33
	Vestă 
	1

	34
	Tricou 
	1/2


NOTE: 
1. Însemnele distinctive se asigură  pentru fiecare articol de echipament ( haina , camașă-bluză,scurtă de vânt,scurtă îmblănită,pulover,pelerină de ploaie). 
2. După expirarea duratei de uzură sau după încetarea raportului  de muncă , articolele de uniforma nu pot fi înstrăinate . 



  ANEXA 2 la Regulament
Descrierea uniformei de serviciu, a legitimaţiei de serviciu şi a însemnelor distinctive de ierarhizare ale poliţiştilor locali cu atribuţii în domeniul pazei bunurilor şi a obiectivelor de interes local.
    A. Uniforma de serviciu
    Uniforma de serviciu pentru personalul poliţiei locale este confecţionată în varianta vară-iarnă şi se compune din:
    1, 2. Haină/Sacoul se confecţionează din stofă/tergal de culoare neagră, în varianta de vară, respectiv iarnă.
    Croială este dreaptă, puţin cambrată în talie (pentru a acoperi în întregime bazinul). Se încheie la un rând de nasturi.
    Spatele hainei se confecţionează din două bucăţi, având cusătura pe mijloc, fără şliţ. Are în partea inferioară, lateral, două buzunare ascunse, prevăzute cu clapă.
    Haina/Sacoul este prevăzută/prevăzut pe umeri cu platcă pentru epoleţi. Haina/Sacoul se poartă cu cămaşă de culoare bleu şi cravată de culoare neagră.
    Pantalonul, în varianta vară-iarnă, se confecţionează din aceleaşi materiale ca şi haina, fiind de culoare neagră, cu vipuşcă de culoare gri inclusă în cusătură. Are croiala dreaptă, fără manşetă, lungimea poate ajunge până la partea superioară a tocului încălţămintei, iar lărgimea ei este între 210-250 mm, în raport cu talia.
    Pantalonul este prevăzut cu două buzunare laterale şi un buzunar la spate, închis cu clapă şi nasture.
    Pantalonul se confecţionează cu betelie obişnuită şi este prevăzut cu 4 găici lungi de 70 mm şi late de 20 mm, prinse în partea superioară prin cusătura beteliei, iar în partea inferioară prinse cu nasture de format mic, astfel încât pantalonul să permită portul centurii a cărei lăţime este de 50 mm.
    Fusta, în variantă de vară, se confecţionează, din acelaşi material ca şi haina, fiind de culoare neagră. Croiala este dreaptă, lărgimea stabilindu-se în raport cu talia, iar lungimea este de 50 milimetri sub rotula genunchiului. Se poartă în locul pantalonului numai la costumul de vară.
3,4. Şapca se confecţionează din acelaşi material cu costumul de vară sau de iarnă, după caz.
    Calota şepcii este de formă ovală, cu distanţa de 20 mm între diametrul lăţimii şi diametrul lungimii, este întinsă cu ajutorul unei sârme din oţel, pentru a-şi menţine forma.
Banda are diametrul ce rezultă din mărimea şepcii şi se confecţionează din carton tare.
Pe partea exterioară a benzii se aplică o bandă de culoare gri ţesută cu frunze de stejar. Şapca este căptuşită cu ţesătură de culoare asortată calotei.
    Cozorocul este de culoare neagră, de formă ovalizată, şi se fixează la şapcă, înclinat.
    Şapca este prevăzută deasupra cozorocului cu un şnur dublu de culoare neagră. Capetele şnurului sunt prinse pe linia colţurilor cozorocului cu câte un buton de culoare galbenă. Şapca are aplicată, în faţă - la centru - pe bandă, emblema.
    Cozorocul de la şapca şefului poliţiei locale este prevăzut cu 3 rânduri de frunze de stejar, pentru şefii de servicii cu două rânduri de frunze de stejar, pentru şefii de birouri şi compartimente cu un rând de frunze de stejar, iar pentru funcţionarii publici de execuţie acesta este simplu.
    Frunzele de stejar se confecţionează din metal de culoare gri-argintiu.
    5. Bascul se confecţionează din stofă tip postav, este de culoare neagră, iar în lateral, pe partea stângă, se aplică emblema.
    6. Şepcuţa cu cozoroc se confecţionează din ţesătură tip bumbac (tercot) de culoare neagră. Calota se confecţionează în clini şi are inscripţionat pe mijlocul ei "POLIŢIA LOCALĂ".
La spate este prevăzută cu un sistem reglabil de strângere.
În faţă, sub inscripţia "POLIŢIA LOCALĂ", este aplicată emblema pentru coifură.
    7. Pălăria pentru persoanele de sex feminin se confecţionează din material textil (fetru) de culoare neagră; deasupra borului se montează o bandă pe care se aplică emblema specifică.
    8. Căciula este de culoare neagră, confecţionată din stofă tip postav, prevăzută cu două clape din blană naturală de ovine.
    Clapa din faţă este rotunjită, iar cea din spate formează două urechi laterale, prevăzute cu doi nasturi şi o bentiţă pentru încheierea acestora deasupra capului sau sub bărbie.
La mijlocul clapei din faţă se aplică emblema.
    Căciula este căptuşită cu ţesătură, asortată la culoarea calotei.
    Pentru şeful poliţiei locale, blana de la căciulă este din astrahan (caracul).
    9. Cravata se confecţionează din ţesătură tip mătase şi este de culoare neagră.
    10. Fularul se confecţionează din fire acrilice tip lână, de culoare neagră.
    11. Cămaşa se confecţionează din ţesătură tip bumbac (poplin sau tercot) de culoare bleu; mâneca este scurtă sau lungă.
Se poartă cu cravată sub veston sau scurtă de vânt.
    12. Cămaşa-bluză se confecţionează din ţesătură tip bumbac (poplin sau tercot) de culoare bleu, închisă la gât şi încheiată cu 5 nasturi; în partea superioară are două buzunare cu burduf şi clape care se încheie cu câte un nasture de format mic.
    Cămaşa este prevăzută pe umeri cu platcă pentru epoleţi.
    Cămaşa-bluză se poartă deschisă la gât (sau cu cravata), cu partea inferioară introdusă în pantaloni sau în fustă. Poate fi purtată şi sub haină, cu cravată.
    13. Scurta de vânt se confecţionează din tercot impermeabilizat, de culoare neagră.
    Se poartă deschisă la gât, putând fi purtată şi închisă datorită croiului cu revere răsfrânte; se încheie cu fermoar pe interior şi la 4 nasturi pe exterior.
    În partea de jos şi la mâneci este prevăzută cu elastic.
    Scurta de vânt este prevăzută cu două buzunare oblice ascunse, care se încheie cu fermoar, iar deasupra acestora, în partea superioară, sunt prevăzute cu banda reflectorizantă de 10 mm. Pe interior, în partea dreaptă, este prevăzută cu un buzunar care se încheie cu un nasture.
Scurta de vânt este prevăzută pe umeri cu platcă pentru epoleţi.
    Spatele este confecţionat din 3 părţi, una în partea de sus şi două în partea de jos, prevăzute cu pense.
    Lungimea trebuie să depăşească talia cu 100-120 mm.
    14. Puloverul se confecţionează din fire acrilice tip lână, de culoare neagră cu anchior, cu sau fără mâneci.
Pe spatele mânecii sunt prevăzute cotiere din acelaşi material. La 5 cm de umeri pe mânecă se aplică ecusonul "POLIŢIA LOCALĂ".
    15,16. Costumul de intervenţie vară/iarnă este compus din bluzon şi pantalon şi se confecţionează din material textil (tercot), de culoare neagră.
    Bluzonul este confecţionat la partea superioară a spatelui şi piepţilor cu platcă matlasată şi se încheie cu fermoar. Este prevăzut cu două buzunare cu clapă pe părţile superioare ale piepţilor.
    Gulerul este tip tunică.
    Mâneca este prevăzută cu manşetă şi bazoane de protecţie în dreptul coatelor. Pe mâneca dreaptă se aplică un buzunar cu clapă.
    Bluzonul este prevăzut cu epoleţi din material fond, fixaţi la un capăt în cusătura de îmbinare mânecă - umăr.
    Pantalonul are croială dreaptă, iar la partea inferioară este prevăzut cu sistem de ajustare pentru a fi purtat în ghete/bocanci. În regiunea genunchilor şi la partea superioară a reperelor spate este prevăzut cu bazoane. Pe betelie sunt aplicate găici pentru centură.
    Costumul de intervenţie pentru iarnă este dublat cu material neţesut, termoizolant.
    17. Pelerina de ploaie are croiala tip raglan şi este deschisă la gât, cu posibilitatea de a fi purtată şi închisă.
    Se încheie în faţă la un rând cu 4 nasturi ascunşi, iar ajustarea în talie se face cu ajutorul unui cordon cu două catarame din metal sau înlocuitori.
    Mâneca are croială raglan. Pelerina este prevăzută cu două buzunare aşezate oblic (ascunse) cu nasturi (de 170-180 mm lungime şi de 40 mm lăţime) sub guler şi se prinde cu 3 nasturi mici.
Gluga este confecţionată din acelaşi material.
    Pelerina de ploaie este de culoare neagră şi se confecţionează din material textil impermeabil.
    În partea stângă sus are o bentiţă cusută în exterior (lungă de 100 mm şi lată de 30 mm) şi prinsă cu un nasture sub rever, pe care se aplică tresele pentru ierarhizare.
    18. Scurta îmblănită se confecţionează din tercot impermeabilizat, de culoare neagră, uşor matlasată, cu mesada detaşabilă, de culoare asortată cu faţa scurtei.
    Modelul este tip sport, se încheie cu fermoar în interior şi cu butoni în exterior, are guler pe gât, prevăzut cu şnur ascuns.
    În talie şi în partea de jos, pentru ajustare pe corp, este prevăzută tot cu şnur ascuns. Lateral (stânga-dreapta), în partea de jos, sunt dispuse două buzunare aplicate, drepte, cu clape care se încheie cu nasturi. În partea de sus (stânga-dreapta) va fi prevăzută cu buzunare drepte cu clape care se închid cu nasturi.
    Pe clapa buzunarului de sus, din partea stângă, este prevăzută o bentiţă (100 mm lungime şi 30 mm lăţime) cusută în partea dinspre umăr şi prinsă cu un nasture în partea interioară, pe care se aplică tresele de ierarhizare.
    Scurta îmblănită este prevăzută cu platcă pentru epoleţi.
    Lărgimea scurtei îmblănite se stabileşte în raport cu talia, acoperind în întregime bazinul.
    19. Mănuşile sunt din piele de culoare neagră.
    20, 21. Pantofii sunt din piele de culoare neagră, prevăzuţi cu bombeuri, fără ornamentaţie, şi se încheie cu şireturi. Pentru sezonul de vară se pot confecţiona pantofi perforaţi, iar pentru femei aceştia pot avea decupaj.
    22. Bocancii sau ghetele sunt din piele de culoare neagră, prevăzuţi cu bombeuri, au talpă şi tocuri din cauciuc şi se încheie cu şireturi sau cu fermoar.
    23. Centura este de culoare neagră, fără diagonală, are lăţimea de 50 mm şi se încheie cu o cataramă din metal de culoare argintie. Pentru cei din domeniul rutier centura este de culoare albă, fără diagonală, are lăţimea de 50 de mm şi se încheie cu o cataramă din metal de culoare argintie.
    24. Cureaua este din piele de culoare neagră.
25. Portcarnetul se confecţionează din piele sau din înlocuitori, de culoare neagră, şi se compune din două feţe prinse printr-un burduf. Partea din spate se rabatează sub formă de capac şi se încheie în faţă printr-un buton sau tic-tuc. Se poartă fixat pe centură prin două găici.
    26. Portbaston din piele
    27. Emblema se aplică pe articole de coifură de către personalul poliţiei locale cu drept de a purta uniformă. Se confecţionează din metal de culoare argintie sau material textil pe fond bleu, de formă ovală, cu diametrul de 40 de mm, la mijloc având stema României, încadrată cu frunze de stejar.
    Pentru şeful poliţiei locale, adjunctul şi şefii de servicii emblema este încadrată cu 3 rânduri de frunze de stejar, este bombată, având în centrul său stema României, şi are imprimată în relief, în partea superioară, inscripţia de culoare albă "ROMÂNIA", iar în partea inferioară "POLIŢIA LOCALĂ".
    28. Ecusonul pentru mânecă se confecţionează din material textil, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se scrie "ROMÂNIA". Se poartă pe braţul stâng de către întregul personal cu drept de uniformă şi se aplică la 5 cm de cusătura umărului.
    29. Insigna pentru piept se confecţionează din metal, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se înscriu numărul matricol şi inscripţia "ROMÂNIA".
    30. Epoleţii sunt confecţionaţi din material textil, de culoare neagră, cu margine gri-argintiu, pe care sunt aplicate gradele profesionale.
    31. Portcătuşe din piele
    32. Fesul se confecţionează din fire acrilice de culoare neagră.
    33. Vesta multifuncţională se confecţionează din material textil de culoare neagră.
    34. Tricoul se confecţionează din tricot de bumbac de culoare neagră. Croiala este cu guler sau la baza gâtului, are mâneca scurtă şi este prevăzut pe umeri cu epoleţi din material fond.
    B. Legitimaţia de serviciu
    Legitimaţia de serviciu se confecţionează din imitaţie de piele (ecologică), cu dimensiunile de 200 x 80 mm, cu deschidere pe verticală, cuprinzând următoarele menţiuni:
    a) rândul întâi central - tricolorul României, încadrat într-un chenar dreptunghiular cu dimensiunile de 5 x 65 mm;
    b) în partea de sus central, rândul al doilea - ROMÂNIA, sub denumirea ţării - JUDEŢUL;
    c) rândul al treilea - COMUNA/ORAŞUL/MUNICIPIUL/ SECTORUL;
d) rândul al patrulea, aliniat stânga - POLIŢIA LOCALĂ;
    e) rândul al patrulea, aliniat stânga LEGITIMAŢIE;
    f) rândul al cincilea categoria de personal din care face parte deţinătorul (POLIŢIST LOCAL/ FUNCŢIONAR PUBLIC/PERSONAL CONTRACTUAL);
    g) rândul al şaselea aliniat stânga - numărul legitimaţiei;
    h) după aceasta se înscriu, unele sub altele, numele şi prenumele deţinătorului, numărul matricol, data emiterii legitimaţiei, semnătura şefului poliţiei locale din care face parte deţinătorul şi ştampila structurii;
    i) în colţul din dreapta jos va fi aplicată fotografia deţinătorului;
    j) în partea inferioară a legitimaţiei se alocă 6 spaţii orizontale pentru aplicarea vizelor anuale care se semnează de către şeful poliţiei locale.
    Fotografia titularului utilizată are dimensiunile de 3 cm x 4 cm şi este executată color (în uniforma de serviciu/sau într-o ţinută decentă, pentru persoanele încadrate în poliţia locală care nu poartă uniformă).
    C. Însemnele distinctive de ierarhizare
    În raport cu funcţiile îndeplinite, însemnele distinctive de ierarhizare au următoarele forme şi mărimi:
    a) şeful poliţiei locale - 3 stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;
    b) adjunctul şefului - două stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;
c) şeful de serviciu - o stea tip octogon metalică sau textilă, cu lăţimea de 25 mm, de culoare gri-argintiu, aşezată pe epolet;
    d) şeful de birou sau compartiment - 3 trese din metal sau textil, de culoare gri-argintiu, în formă de V, cu lăţimea de 5 mm, aşezate paralel pe epolet, având între ele o distanţă de 3 mm;
    e) funcţionarul public superior - două trese din metal sau textil, de culoare gri-argintiu, în formă de V, cu lăţimea de 5 mm, aşezate paralel pe epolet, având între ele o distanţă de 3 mm;
    f) funcţionarul public principal - o tresă din metal sau textil, de culoare gri-argintiu, în formă de V, cu lăţimea de 5 mm, aşezată pe epolet;
g) funcţionarul public asistent – epolet fără tresă.

	
ANEXA 3 la Regulament

Norme de dotare cu armament și mijloace specifice de protecție a politiștilor locali și a personalului  contractual  cu atribuții în domeniul pazei bunurilor și a obiectivelor de interes local
	Nr. Crt.
	Denumirea materialelor
	U/M
	Criterii de dotare și mod de  repartizare

	1
	Pistol 
	Cpl.
	Câte unul pentru fiecare politist local  cu atribuții în domeniul asigurării ordinii și  liniștii publice și fiecare personal contractual care desfășoară activități de pază 

	2
	Pistol cu muniție neletală
	Cpl.
	Câte unul pentru  40-60% din efectivele de politiști locali cu atribuții în domeniul asigurării ordinii și  liniștii publice și fiecare personal contractual  care desfasoară activități de pază , ce execută misiuni cu un grad scăzut de risc 

	3
	Cartuș pentru pistol 
	Buc.
	Câte 24  pentru fiecare pistol 

	4
	Cartuș pentru pistol cu gaze
	Buc.
	Câte 30  pentru fiecare pistol cu gaze 

	5
	Baston pentru autoapărare 
	Buc.
	Câte unul pentru fiecare polițist local  cu atribuții în domeniul asigurării ordinii și  liniștii publice și fiecare personal contractual care desfășoară activități de pază

	6
	Baston cu soc electric
	Buc.
	Câte unul pentru  40-60% din efectivele de politiști locali cu atribuții în domeniul asigurării ordinii și  liniștii publice și fiecare personal contractual  care desfășoară activități de pază , ce execută misiuni cu un grad scăzut de risc 

	7
	Portbaston
	Buc.
	Câte unul pentru fiecare baston de cauciuc

	8
	Cătusa pentru mâini 
	Buc.
	Câte unul pentru fiecare politist local  cu atribuții în domeniul asigurării ordinii și  liniștii publice

	9
	Portcatuse
	Buc.
	Câte unul pentru fiecare cătușă

	10
	Pulverizator de mână  cu substanță iritant-lacrimogenă
	Buc.
	Câte unul pentru fiecare politist local  cu atribuții în domeniul asigurării ordinii și  liniștii publice, politist local cu atribuții în domeniul  circulației pe drumurile publice și fiecare personal contractual care desfașoară activități de pază

	11
	Vestă(ham) cu elemente reflectorizante
	Buc.
	Câte unul pentru fiecare politist local  cu atribuții în domeniul circulației pe drumurile publice

	12
	Costum (bluză + pantaloni) de protecție împotriva ploii, cu elemente reflectorizante 
	Cpl.
	Câte unul pentru fiecare politist local  cu atribuții în domeniul circulației pe drumurile publice

	13
	Costum de protecție pentru iarnă(scurtă matlasată și pantaloni)
	Cpl.
	Câte unul pentru fiecare politist local  cu atribuții în domeniul asigurării ordinii și  liniștii publice, precum și în domeniul  mediului, care execută misiuni în teren

	14
	Costum de protecție pentru vară ( bluză + pantaloni ) 
	Cpl.
	

	15
	Manuși albe 
	Per.
	Câte unul pentru fiecare politist local  cu atribuții în domeniul circulației pe drumurile publice

	16
	Scurtă reflectorizantă 
	Buc.
	Câte unul pentru fiecare politist local  cu atribuții în domeniul circulației pe drumurile publice

	17
	Vesta pentru protecție împotriva frigului 
	Buc.
	Câte unul pentru fiecare politist local  cu atribuții în domeniul circulației pe drumurile publice care execută misiuni în teren 

	18
	Fluier
	Buc.
	Câte unul pentru fiecare politist local  cu atribuții în domeniul asigurării ordinii și  liniștii publice, al circulației  pe drumurile publice, precum și în domeniul pazei bunurilor care execută misiuni  în teren 

	19
	Radiotelefon portabil 
	Cpl.
	Câte unul pentru fiecare politist local  cu atribuții în domeniul asigurării ordinii și  liniștii publice, al circulației  pe drumurile publice/personal contractual cu atribuții  în domeniul pazei bunurilor  și obiectivelor de interes local care execută misiuni  în teren 

	20
	Portcarnet
	Buc.
	Câte unul pentru fiecare politist local/personal contractual  cu atribuții în domeniul  pazei bunurilor  și obiectivelor de interes local care execută misiuni  în teren 

	21
	Uniforma de serviciu 
	Cpl.
	Câte unul pentru fiecare politist local/personal contractual  cu atribuții în domeniul  pazei bunurilor  și obiectivelor de interes local 

